Institut Pertanian Bogor

Institut Pertanian Bogor (nyama bhâsa Inggris: IPB University) arèya Parghuruwan Tèngghi Naghâri sè kennengnganna bâḍâ è Kota bân Kabupatèn Bogor, Jhâbhâ Bârâ'. IPB molaèna arèya fakultas partanian dâri Univèrsitas Indonèsia. Tape, è tângghâl 1 Sèptèmber 1963, IPB lèpas dâri Univèrsitas Indonèsia bân paddhek dhibi' dhâddhi sèttong institut partanian. È tângghâl 7 Novèmbâr 2017, Institut Pertanian Bogor (IPB) rèsmi ollè status akrèdhitas pangkat A (bhâghus sara) adhisar dâri hasèl rapat Badan Akreditasi Nasional Perguruan Tinggi (BAN-PT). Menurot hasèl panèlayan Business Innovation Center–Kèmantèrian Risèt, Tèknologi bân Pândhidhigan Tèngghi RI, IPB dhâddhi parghuruwan tèngghi è Indonèsia sè palèng bânnyak molaè inovatsi (39,71 pèrsèn) abit sapolo taon teros-terusan (2008-2018). Parkara jârèya polana kabhârèsan IPB mabhâḍâ inovatsi-inovatsi sè mutuna bânnyak èkennal è nasional otabâ intèrnasional. È taon 2020, IPB bârès ollè pangkat 1 Kampus palèng bhâghus sa-Indonèsia menurot Kemdikbud. 

Sabelunna èresmèaghi è taon 1963, IPB arèya sèttong fakultas partanian è Univèrsitas Indonèsia. È tângghâl 1 Sèptèmber 1963, Prèsidèn palèng adha' Indonèsia, Ir. Soekarno, molaè maddhek gheddhung kampus sarta dhâddhi tanḍhâ èrèsmèaghina Institut Pertanian Bogor dâddhi parghuruwan tèngghi sè mandhiri.

Sàttiya, Rèktor IPB ghâbây pèriyodhè 2017-2022 iyâ arèya Prof. Dr. Arif Satria, S.P., M.Si.

 Kampus 
IPB anḍi' ennem kampus sè èsebbhâr è sapa-napa kennengngan kalabân ghuna sè khosos:

 Kampus IPB Dramaga dâddhi kantor rèktorat bân powsat lalakon ajhâr-ngajhâr S-1, S-2 bân S3. Salaèn jârèya, èsadhiaghi fasilitas sosial bân fasilitas omoom.
 Kampus IPB Baranangsiang dâddhi powsat lalakon panalèttighân bân madhâjhâ masyarakat sarta pândhidhigan pascasarjhana èksèkutif.
 Kampus IPB Gunung Gede dâddhi powsat lalakon pândhidhigan manajèmèn bân binnis.
 Kampus IPB Cilibende dâddhi powsat lalakon pândhidhigan vokasional Sarjhana Terapan.
 Kampus IPB Taman Kencana dâddhi IPB Science Technopark (STP).
 Kampus IPB Sukabumi dâddhi kampus PSDKU ghâbây program vokasi

 Sombher